stanford-oval/wikipedia huggingface dataset:
เลโอนอร์แห่งกัสติยา (สิ้นพระชนม์ ค.ศ. 1244)

| เลโอนอร์แห่งกัสติยา |
| --- | --- |
จุลจิตรกรรมสมัยกลางแสดงภาพของพระราชินีเลโอนอร์แห่งกัสติยา
พระราชินีคู่สมรสแห่งอารากอน
ครองราชย์: ค.ศ. 1221 – ค.ศ. 1229
รัชกาลก่อนหน้า: มาเรียแห่งมงต์เปลีเยร์ พระราชินีแห่งอารากอน
รัชกาลถัดไป: โยแลนแห่งฮังการี พระราชินีแห่งอารากอน
ประสูติ: ค.ศ. 1191 ปราสาทกัสติยา
สิ้นพระชนม์: ค.ศ. 1244
ฝังพระศพ: อารามซันตามารีอาลาเรอัลเดลัสอูเอลกัส ประเทศสเปน
พระสวามี: พระเจ้าไชเมที่ 1 แห่งอารากอน
พระบุตร: อัลฟอนโซแห่งอารากอนและกัสติยา
ราชวงศ์: บูร์กอญของกัสติยา
พระบิดา: พระเจ้าอัลฟอนโซที่ 8 แห่งกัสติยา
พระมารดา: เอเลนอร์แห่งอังกฤษ พระราชินีแห่งกัสติยา
เลโอนอร์แห่งกัสติยา (สเปน: Leonor de Castilla) เป็นพระธิดาของพระเจ้าอัลฟอนโซที่ 8 แห่งกัสติยากับเอเลนอร์แห่งอังกฤษ ทรงเป็นพระราชินีคู่สมรสแห่งอารากอนจากการถูกจับแต่งงานกับพระเจ้าไชเมที่ 1 แห่งอารากอน
พื้นฐานครอบครัว

เลโอนอร์เป็นพระธิดาของพระเจ้าอัลฟอนโซที่ 8 แห่งกัสติยากับพระราชินีเอเลนอร์แห่งแพลนทาเจเนต พระอัยกาและพระอัยกีทางฝั่งพระบิดาของเลโอนอร์คือพระเจ้าซันโชที่ 3 แห่งกัสติยากับพระมเหสี บลังกา การ์เซสแห่งปัมโปลนา ส่วนพระอัยกาและพระอัยกีทางฝั่งพระมารดาคือพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน พระองค์มีพี่น้องหลายคน หนึ่งในนั้นคือพระเจ้าเอนริเกที่ 1 แห่งกัสติยาที่สิ้นพระชนม์โดยไร้ทายาท, เบเรงเกลา พระเชษฐภคินีที่สืบทอดบัลลังก์ต่อจากพระอนุชา และบลังกา พระเชษฐภคินีอีกคนที่กลายเป็นพระราชินีแห่งฝรั่งเศสจากการอภิเษกสมรสกับพระเจ้าหลุยส์ที่ 8 แห่งฝรั่งเศส
การอภิเษกสมรส

พระเจ้าอัลฟอนโซที่ 8 กับพระราชินีเลโอนอร์แห่งแพลนทาเจเนต พระบิดามารดาของพระองค์สิ้นพระชนม์ในปี ค.ศ. 1214 เลโอนอร์ยังคงพำนักอยู่ในปราสาทจนกระทั่งพระเจ้าเอนริเกที่ 1 พระอนุชาของพระองค์สิ้นพระชนม์ในปี ค.ศ. 1217 พระองค์อภิเษกสมรสในวันที่ 6 กุมภาพันธ์ ค.ศ. 1221 กับพระเจ้าไชเมที่ 1 ผู้พิชิต กษัตริย์แห่งอารากอน ตามการแนะนำของพระราชินีเบเรงเกลาแห่งกัสติยา พระเชษฐภคินี ในเมืองอาเกรดา แคว้นโซเรีย
ในขณะนั้นพระองค์พระชนมายุ 19 พรรษา ส่วนพระเจ้าไชเมที่ 1 มีพระชนมายุเพียง 14 พรรษา พระองค์ได้รับทรัพย์สินที่ดินมากมายเป็นสินสมรสจากพระสวามี หนึ่งในนั้นคือเมืองดาโรกา, เอปิลา, อุนกัสติโย, บาร์บัสโตร และหลังเสร็จสิ้นพิธีอภิเษกสมรส ทั้งคู่เดินทางไปที่นครตาราโซนาของอารากอนที่ปัจจุบันอยู่ในแคว้นซาราโกซา ซึ่งพระเจ้าไชเมที่ 1 ผู้พิชิตได้รับการประดับยศอัศวินในอาสนวิหารซันตามารีอาเดลาเบกาเดตาราโซนา
การแต่งงานได้ให้กำเนิดพระโอรสหนึ่งคน คือ
อัลฟอนโซแห่งบีกอร์ แต่งงานกับกงส์ต็องส์แห่งมงกาดา เคาน์เตสแห่งบีกอร์
ในปี ค.ศ. 1229 สมเด็จพระสันตะปาปาเกรกอรีที่ 9 ได้ประกาศให้การแต่งงานเป็นโมฆะตามการเรียกร้องของพระสวามีของพระองค์ที่ให้เหตุผลว่าทั้งคู่เป็นญาติใกล้ชิดกัน ปี ค.ศ. 1234 ในการเจรจาที่เกิดขึ้นที่อารามซันตามารีอาเดอูเอร์ตาซึ่งตั้งอยู่บนพรมแดนระหว่างราชอาณาจักรกัสติยากับราชอาณาจักรอารากอน พระเจ้าเฟร์นันโดที่ 3 ผู้เป็นนักบุญ พระภาคิไนยของพระราชินีเลโอนอร์ กับพระเจ้าไชเมที่ 1 ทำข้อตกลงร่วมกันว่าตราบใดที่พระราชินีเลโอนอร์ยังไม่แต่งงานใหม่ พระองค์จะได้รับเมืองและปราสาทอาริซา และจะยังคงได้ครอบครอบดินแดนและสิทธิ์เก็บกินในสินสมรสในราชอาณาจักรอารากอนที่พระองค์เคยได้รับ กษัตริย์อารากอนสัญญาว่าจะไม่พรากอินฟันเตอัลฟอนโซ พระโอรสที่อยู่กับพระองค์ไปจากพระองค์ อัลฟอนโซได้รับการประกาศให้เป็นพระโอรสตามกฎหมาย แต่กลับสิ้นพระชนม์ก่อนพระบิดา ส่งผลให้พระอนุชาต่างมารดาซึ่งเป็นพระโอรสของโยแลนแห่งฮังการี (พระมเหสีคนที่สองของพระเจ้าไชเม) สืบทอดราชอาณาจักรต่อจากพระเจ้าไชเมเมื่อพระองค์สิ้นพระชนม์
บั้นปลายชีวิต

หลังการแต่งงานกับกษัตริย์แห่งอารากอนถูกประกาศเป็นโมฆะ พระราชินีเลโอนอร์เกษียณตัวกลับมาอยู่ที่ราชอาณาจักรกัสติยา พระองค์ไปอยู่ที่อารามซานตามารีอาลาเรอัลเดลัสอูเอลกัสเพื่อสมทบกับเบเรงเกลา พระเชษฐภคินีที่ได้เกษียณตัวจากการปกครองกัสติยาและเลออน และกอนส์ตันซา พระขนิษฐาที่เป็นแม่ชีที่อารามดังกล่าวมานานแล้ว สามพี่น้องสิ้นพระชนม์ที่นั่น กอนส์ตันซาสิ้นพระชนม์ในปี ค.ศ. 1243 เลโอนอร์สิ้นพระชนม์ในปี ค.ศ. 1244 ส่วนเบเรงเกลาสิ้นพระชนม์ในปี ค.ศ. 1246 ร่างของสามพี่น้องถูกฝังในอารามดังกล่าว
ตราประทับของพระราชินีเลโอนอร์
อารามซานตามารีอาลาเรอัลเดลัสอูเอลกัส
เอลติเกร

| เอลติเกร |
| --- | --- |
   ธง ตรา
ประเทศ: เวเนซุเอลา
รัฐ: รัฐอันโซอาเตกิ
เทศบาล: Simón Rodríguez Municipality
ก่อตั้ง: 3 กุมภาพันธ์ ค.ศ. 1933
การปกครอง
 • Mayor: Carlos Hernandez (PSUV)
ความสูง: 265 เมตร (869 ฟุต)
ประชากร (2001)
 • ทั้งหมด: 147,800 คน
 • Demonym: tigrense
เขตเวลา: UTC-4:00 (VST)
 • ฤดูร้อน  (เวลาออมแสง): UTC-4:00 (not observed)
Postal code: 6050
รหัสพื้นที่: 0283
เว็บไซต์: simonrodriguez-anzoategui.gov.ve
The area and population figures are for the municipality
เอลติเกร (สเปน: El Tigre) เป็นเมืองทางตะวันออกของรัฐอันโซอาเตกิ ประเทศเวเนซุเอลา จากข้อมูลปี ค.ศ. 2001 เทศบาลเมืองมีประชากร 147,800 คน เมืองก่อตั้งเมื่อวันที่ 3 กุมภาพันธ์ ค.ศ. 1933 หลังจากที่บริษัทน้ำมัน เอลติเกรตั้งสำนักงานที่กัมโป โอฟิซินา (Campo Oficina)
เอร์นัน กอร์เตส

เอร์นัน กอร์เตส
เอร์นัน กอร์เตส เด มอนรอย อี ปิซาร์โร (สเปน: Hernán Cortés de Monroy y Pizarro) หรือ เอร์นันโด กอร์เตส (Hernando Cortés) เป็นนักทำแผนที่ นักสำรวจ และกองกิสตาดอร์ชาวสเปน กอร์เตสเป็นผู้พิชิตจักรวรรดิแอซเท็กซึ่งอยู่บริเวณประเทศเม็กซิโกในปัจจุบัน เพื่อราชบัลลังก์สเปน เกิดที่เมืองเมเดยินในแคว้นเอซเตรมาดูรา ประเทศสเปน ในปี ค.ศ. 1485 บิดาชื่อมาร์ติน กอร์เตส มารดาชื่อ กาตารินา ปิซาร์โร อัลตามิราโน เขาเสียชีวิตที่เมืองกัสติเยฆาเดลากูเอสตาในจังหวัดเซบิยา เมื่อวันที่ 2 ธันวาคม ค.ศ. 1547
แหล่งข้อมูลอื่น

TWITTER.COM
ชีวประวัติของเอร์นัน กอร์เตส
การพิชิตเม็กซิโกของเอร์นัน กอร์เตส (ภาษาฝรั่งเศส) เก็บถาวร 2005-10-13 ที่ เวย์แบ็กแมชชีน
เปดริ

เปโดร กอนซาเลซ โลเปซ (สเปน: Pedro González López; เกิดวันที่ 25 พฤศจิกายน ค.ศ. 2002) หรือรู้จักกันในชื่อ เปดริ (Pedri) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวกลาง ให้กับบาร์เซโลนา สโมสรในลาลิกา และทีมชาติสเปน
สโมสรอาชีพ

เปดริ เกิดในบาฆามาร์ ในเกาะเตเนริเฟ แคว้นกานาเรียส ครอบครัวของเขาย้ายไปเตเกสเต เมืองที่อยู่ใกล้เคียงกัน และเข้าร่วมทีมอูเด เตเกสเต โดยลงเล่นในตำแหน่งเซ็นเตอร์แบ็ก ก่อนที่เขาจะย้ายไปฆูเบนตุดลากูนา เมื่ออายุ 12 ปี
สโมสรอาชีพ > ลัสปัลมัส

เขาเข้าร่วมทีมเยาวชนของลัสปัลมัสใน ค.ศ. 2018 ในวันที่ 15 กรกฎาคม ค.ศ. 2019 เขาเซ็นสัญญาอาชีพสี่ปีกับสโมสรในวัยเพียง 16 ปี และได้เลื่อนขึ้นสู่ทีมชุดใหญ่ภายใต้การคุมทีมของเปเป เมล
เปดริในวัยเพียง 16 ปี ลงเล่นเกมระดับอาชีพนัดแรกเมื่อวันที่ 18 สิงหาคม ค.ศ. 2019 โดยลงเล่นเป็นตัวจริงในนัดที่เปิดบ้านแพ้ให้กับอูเอสกา 0–1 ในการแข่งขันเซกุนดาดิบิซิออน ในวันที่ 19 กันยายน เขาทำประตูแรกในระดับอาชีพช่วยให้ทีมเอาชนะเอสปอร์ติงเดฆิฆอน 1–0 ทำให้เขากลายเป็นผู้เล่นอายุน้อยที่สุดของลัสปัลมัสที่ทำประตูได้ในวัยเพียง 16 ปี 9 เดือน 23 วัน เขายังทำประตูได้ติดต่อกันสองนัด ในวันที่ 2 และ 5 ตุลาคม ในนัดที่ออกไปเยือนปอนเฟร์ราดินา, และลูโก ตามลำดับ ช่วยให้ทีมเอาชนะไปด้วยคะแนน 0–2 ทั้งสองนัด
สโมสรอาชีพ > บาร์เซโลนา

ในวันที่ 2 กันยายน ค.ศ. 2019 บาร์เซโลนาบรรลุข้อตกลงในการซื้อตัวเปดริจากลัสปัลมัส โดยจะมีผลตั้งแต่วันที่ 1 กรกฎาคม ค.ศ. 2020 เป็นต้นไป เขาเซ็นสัญญาสองปีกับสโมสรแห่งกาตาลุญญา ค่าตัวของเขาอยู่ที่ 5 ล้านยูโรสำหรับข้อตกลงดังกล่าว โดยจะเพิ่มขึ้นเมื่อเขาปฏิบัติตามข้อตกลงต่าง ๆ ในสัญญาได้สำเร็จ
เขาได้รับโอกาสให้เป็นผู้เล่นตัวหลักของทีมตลอดฤดูกาล 2020–21 โดยเขาได้สวมหมายเลข 16 เปดริ ได้ลงเล่นนัดแรกให้กับบาร์เซโลนาในลีกในวันที่ 27 กันยายน ในนัดที่พบกับบิยาร์เรอัล 4–0 จากการเปลี่ยนตัวลงมาแทนที่ฟีลีปี โกชิญญู ที่สนามกัมนอว์ เขาได้ลงเล่นเป็นตัวจริงครั้งแรกในวันที่ 17 ตุลาคม ในนัดที่พวกเขาแพ้ให้กับเฆตาเฟ 0–1 ในอีกสามวันต่อมา เขาลงเล่นในยูฟ่าแชมเปียนส์ลีกเป็นครั้งแรกและทำประตูแรกให้กับทีมช่วยให้บาร์ซาเอาชนะ แฟแร็นตส์วาโรช 5–1 หลักจากถูกเปลี่ยนตัวลงมาแทน อันซู ฟาติ ในวันที่ 7 พฤศจิกายน เขาทำประตูแรกในลาลิกาได้ในนัดที่พวกเขาเอาชนะเรอัลเบติส 5–2 จากการแอสซิตส์ของแซร์ฌี รูแบร์ตู
ในวันที่ 6 มกราคม ค.ศ. 2021 เขาโหม่งทำประตูให้ ทีมขึ้นนำอัตเลติกบิลบาโอ 1–0 ก่อนที่จะทำสองแอสซิตส์ให้ลิโอเนล เมสซิทำเพิ่มอีกสองประตู ซึ่งบาร์ซาเอาชนะไปด้วยคะแนน 3–2 ซานมาเมส ในวันที่ 17 เมษายน เขาได้ลงเล่นในรอบชิงชนะเลิศโกปาเดลเรย์ ที่ลาการ์ตูฆา ช่วยให้ทีมเอาชนะอัตเลติกบิลบาโอ 4–0 ทำให้บาร์เซโลนาชนะเลิศโกปาเดลเรย์สมัยที่ 31 และเป็นครั้งแรกของเปดริที่ชนะเลิศในระดับอาชีพ ในวันที่ 8 พฤษภาคม ในขณะที่เขาอายุ 18 ปี กับอีก 164 วัน เปดริ ลงเล่นนัดที่ 50 ให้กับบาร์เซโลนาในทุกรายการ หลังจากลงเล่นในนัดที่เสมอกับอัตเลติโกเดมาดริด 0–0 ที่กัมนอว์ ทำให้เขาเป็นนักเตะที่อายุน้อยที่สุดที่ลงเล่น 50 นัดให้กับบาร์เซโลนาเป็นลำดับที่สอง รองจากโบยัน กีร์กิช ในวัย 18 ปี กับอีก 3 วัน
ระดับทีมชาติ

ในเดือนมีนาคม ค.ศ. 2021 เปดริ ได้รับการรับเลือกให้ติดทีมขาติสเปนชุดใหญ่ ภายใต้การคุมทีมของลุยส์ เอนริเก เพื่อแข่งขัน ฟุตบอลโลก 2022 รอบคัดเลือก โดยนัดแรกพวกเขาพบกับกรีซ โดยได้ลงเล่นจากการเปลี่ยนตัวลงมาแทนดานิ โอลโม ในนาทีที่ 64 โดยผลจบลงด้วยการเสมอกัน 1–1 ที่กรานาดา แล้วจึงได้ลงเล่นเป็นตัวจริงในนัดถัดมาช่วยให้สเปนเอาขนะจอร์เจีย 2–1 ในนัดที่สามกับคอวอซอเขาได้ลงเล่นเป็นตัวจริงและยังทำแอสซิตส์ให้ เฟร์รัน ตอร์เรส ทำประตูขึ้นนำ 2–0 ก่อนที่ผลจะจบลงด้วยการชนะ 3–1 ที่ลาการ์ตูฆา
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ลัสปัลมัส | 2019–20 | เซกุนดาดิบิซิออน | 36 | 4 | 1 | 0 | — | — | — | — | 37 | 4 |
| บาร์เซโลนา | 2020–21 | ลาลิกา | 37 | 3 | 6 | 0 | 7 | 1 | 2 | 0 | 52 | 4 |
| รวมทั้งหมด | รวมทั้งหมด | รวมทั้งหมด | 73 | 7 | 7 | 0 | 7 | 1 | 2 | 0 | 89 | 8 |
↑  ลงเล่นใน ซูเปร์โกปาเดเอสปัญญา
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สเปน | 2021 | 10 | 0 |
| รวม | รวม | 10 | 0 |
เกียรติประวัติ

บาร์เซโลนา
โกปาเดลเรย์: 2020–21
สเปน อายุไม่เกิน 23 ปี
กีฬาฟุตบอลในโอลิมปิกฤดูร้อน เหรียญเงิน: 2020
ส่วนบุคคล
ยูฟ่าแชมเปียนส์ลีก 11 ผู้เล่นหน้าใหม่ยอดเยี่ยม: 2020
ผู้เล่นยอดเยี่ยมประจำการแข่งขันฟุตบอลชิงแชมป์แห่งชาติยุโรป: 2020
ทีมยอดเยี่ยมประจำการแข่งขันฟุตบอลชิงแชมป์แห่งชาติยุโรป: 2020
แหล่งข้อมูลอื่น

ประวัติของ Pedri González ที่ BDFutbol
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค 
| ด ค กถ้วยรางวัลกอปา |
| --- | --- |
 2018:  อึมบาเป  2019:  เดอ ลิคต์  2020: ไม่มีการมอบรางวัล  2021:  เปดริ  2022:  กาบิ  2023:  เบลลิงงัม  2024:  ยามัล 
| ด ค กทีมยอดเยี่ยมในฟุตบอลชิงแชมป์แห่งชาติยุโรป 2020 |
| --- | --- |
ผู้รักษาประตู:   จันลุยจี ดอนนารุมมา 
กองหลัง:   แฮร์รี แมไกวร์   ไคล์ วอล์กเกอร์   เลโอนาร์โด โบนุชชี   เลโอนาร์โด สปีนัซโซลา 
กองกลาง:   พีแยร์-เอมิล ฮอยปีแยร์   ฌอร์ฌีญู   เปดริ 
กองหน้า:   โรเมลู ลูกากู   ราฮีม สเตอร์ลิง   เฟเดรีโก กีเอซา
เอนโซ ซีดาน

| ข้อมูลส่วนตัว |
| --- | --- | --- | --- |
ชื่อเต็ม:  เอนโซ แอลัน ซีดาน เฟร์นันเดซ
วันเกิด:   (1995-03-24) 24 มีนาคม ค.ศ. 1995 (29 ปี)
สถานที่เกิด:  บอร์โด ประเทศฝรั่งเศส
ส่วนสูง:  1.85 m (6 ft 1 in)
ตำแหน่ง:  กองกลาง
สโมสรเยาวชน
1997–2000:  ยูเวนตุส
2000–2001:  ลีเซโอฟรังเซส
2001–2004:  ซันโคเซ
2004–2014:  เรอัลมาดริด
สโมสรอาชีพ*
| ปี |  ทีม |  ลงเล่น |  (ประตู) |
| 2014–2015 |  เรอัลมาดริด เซ |  26 |  (4) |
| 2014–2017 |  เรอัลมาดริด เบ |  78 |  (7) |
| 2016–2017 |  เรอัลมาดริด |  1 |  (0) |
| 2017 |  อาลาเบส |  0 |  (0) |
| 2017–2019 |  โลซาน-สปอร์ต |  16 |  (2) |
| 2018–2019 |  → ราโยมาฆาดาโอนดา (ยืมตัว) |  33 |  (0) |
| 2019 |  อาวึช |  11 |  (2) |
| 2020 |  อัลเมริอา |  3 |  (0) |
| 2021–2022 |  โรเดซ |  15 |  (0) |
| 2021–2022 |  โรเดซ เบ |  3 |  (0) |
| 2022–2023 |  ฟูเอนลาบราดา |  28 |  (1) |
| รวม |   |  215 |  (16) |
ทีมชาติ
| 2009 |  สเปน อายุไม่เกิน 15 ปี |  1 |  (0) |
| 2014 |  ฝรั่งเศส อายุไม่เกิน 19 ปี |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20 พฤษภาคม ค.ศ. 2023
เอนโซ แอลัน ซีดาน เฟร์นันเดซ (สเปน: Enzo Alan Zidane Fernández; เกิดวันที่ 24 มีนาคม ค.ศ. 1995) หรือรู้จักในชื่อ เอนโซ เป็นนักฟุตบอลชาวฝรั่งเศส ปัจจุบันเล่นให้กับอาลาเบส สโมสรฟุตบอลในสเปน โดยเล่นในตำแหน่งกองกลาง
เอนโซเกิดที่เมืองบอร์โด, ฝรั่งเศส เป็นบุตรชายคนโตของซีเนดีน ซีดาน อดีตนักฟุตบอลชาวฝรั่งเศส และเวโรนิเก เฟร์นันเดซ เขาได้รับสิทธิเป็นพลเมืองสเปนในปี ค.ศ. 2006
ชีวิตส่วนตัว

เอนโซเป็นบุตรคนโตของซีเนดีน ซีดานกับเบโรนิเก เฟร์นันเดซ (Véronique Fernández) และเดิมเคยรู้ัจักกันในชื่อ เอนโซ เฟร์นันเดซ เขาได้รับการตั้งชื่อจากเอนโซ ฟรันเซสโกลี อดีตดาราชาวอุรุกวัยที่เป็นไอดอลฟุตบอลของพ่อ
เอนโซมีน้องชายสามคน ได้แก่ ลูกาเล่นให้กับเอย์บาร์ ส่วนเตโอและเอลยัซเล่นให้กับเรอัลมาดริดกัสตียาและชุดเยาวชนของเรอัลมาดริดตามลำดับ เขาแต่งงานกับ Karen Gonçalves จากนั้นเธอจึงให้กำเนิดลูกสาวสามคน คือ: Sia (เกิด ค.ศ. 2022) และฝาแฝด Giulia กับ Kaia (เกิด ค.ศ. 2024)
แหล่งข้อมูลอื่น

เอนโซ ซีดาน ที่สหพันธ์ฟุตบอลฝรั่งเศส (ในภาษาฝรั่งเศส)
เอนโซ ซีดาน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
เอลปานาเมญโญ

| --- | --- |

ประเภท: หนังสือพิมพ์รายสัปดาห์
ก่อตั้งเมื่อ: 1 มกราคม ค.ศ. 1849 (1849-01-01)
นโยบายทางการเมือง: เสรีนิยม
ภาษา: สเปน
ฉบับสุดท้าย: ค.ศ. 1857 (1857)
สำนักงานใหญ่: ปานามาซิตี ประเทศโคลอมเบีย
หนังสือพิมพ์ในเครือ: ปานามาซัน
เอลปานาเมญโญ (สเปน: El Panameño) เป็นหนังสือพิมพ์รายสัปดาห์ฝ่ายเสรีนิยมที่ตีพิมพ์ในปานามาซิตี ประเทศโคลอมเบีย ระหว่าง ค.ศ. 1849–1857 หนังสือพิมพ์ฉบับแรกตีพิมพ์ในวันที่ 1 มกราคม ค.ศ. 1849 โดยมีมาเรียโน อาโรเซเมนา เป็นผู้อำนวยการ เอลปานาเมญโญ และโฮเซ อังเฮล ซานโตส เป็นบรรณาธิการหนังสือพิมพ์ ดร.มาเตโอ อิตูร์รัลเด, ซานเตียโก เด ลา กัวร์เดีย และปาโบล อาโรเซเมนา เป็นบุคคลสำคัญในกลุ่มเบื้องหลังของหนังสือพิมพ์
โรงพิมพ์ของ เอลปานาเมญโญ เปิดตัวสื่อพิมพ์ภาษาอังกฤษชื่อ ปานามาซัน (Panama Sun) เพื่อแข่งกับ เดอะปานามาสตาร์
เอริก โมเรล

| เอริก โมเรล |
| --- | --- |
เกิด: เอริก อาร์ตูโร โมเรล 1 ตุลาคม พ.ศ. 2518 (49 ปี)
เอริก โมเรล (สเปน: Eric  Morel) มีชื่อเต็มว่า เอริก อาร์ตูโร โมเรล (Eric Arturo Morel) นักมวยสากลอาชีพชาวปวยร์โตรีโก
ก่อนชกมวยสากลอาชีพ โมเรลเคยผ่านการชกมวยสากลสมัครเล่นมาก่อน โดยเข้าแข่งขันในโอลิมปิก 1996 ที่แอตแลนตา สหรัฐอเมริกา ในรุ่นฟลายเวท ในนามทีมชาติสหรัฐอเมริกา แต่แพ้ต่อ ไมโคร โรเมโร นักมวยสากลสมัครเล่นจากคิวบาไป 12-24 หมัด ตกรอบแรก ซึ่งต่อมาโรเมโรได้ครองเหรียญทองในรุ่นนี้
เกียรติประวัติ

แชมป์โลก WBA รุ่นฟลายเวท
ชิง 5 สิงหาคม 2543 ชนะคะแนน ศรพิชัย พิษณุราชันย์ ที่สหรัฐ
ป้องกันแชมป์ครั้งที่ 1, 7 ตุลาคม 2543 ชนะคะแนน อัลเบร์โต ออนติเบรอส ที่สหรัฐ
ป้องกันแชมป์ครั้งที่ 2, 15 ธันวาคม 2543 ชนะคะแนน ฆิลเบร์โต เกบ บาอัส ที่สหรัฐ
ป้องกันแชมป์ครั้งที่ 3, 8 มิถุนายน 2545 ชนะอาร์ทีดี โฆเซ เด เฮซุส โลเปซ ยก 8 ที่สหรัฐ
ป้องกันแชมป์ครั้งที่ 4, 12 ตุลาคม 2545 ชนะทีเคโอ​ เด่นเก้าแสน เก้าวิชิต ยก 11 ที่สหรัฐ
ป้องกันแชมป์ครั้งที่ 5, 28 มิถุนายน 2546 ชนะคะแนน อิซิโดร การ์ซิอา ที่ปวยร์โตรีโก
เสียแชมป์ 6 ธันวาคม 2546 แพ้คะแนน โลเรนโซ ปาร์รา ที่ปวยร์โตรีโก
แชมป์ WBO NABO รุ่นซูเปอร์ฟลายเวท
ชิง 20 มีนาคม 2547 ชนะคะแนน เฮซุส โรฮัส ที่ปวยร์โตรีโก
ป้องกันแชมป์ครั้งที่ 1, 29 มกราคม 2548 ชนะคะแนน ฮวน อัลฟอนโซ เกบ บาอัส ที่ปวยร์โตรีโก
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นซูเปอร์ฟลายเวทเมื่อ 19 มีนาคม 2548 แพ้คะแนน มาร์ติน กัสติโย ที่สหรัฐ
ชิงแชมป์เงา WBO รุ่นแบนตั้มเวทเมื่อ 30 สิงหาคม 2551 แพ้คะแนน เอริเบร์โต รุยซ์ ที่ปวยร์โตรีโก
ชิงแชมป์เฉพาะกาล WBO รุ่นแบนตั้มเวทเมื่อ 13 กุมภาพันธ์​ 2553 แพ้คะแนน เจอร์รี่ พีญาโลซา ที่สหรัฐ
ชิงแชมป์โลก WBC รุ่นซูเปอร์แบนตั้มเวทเมื่อ 21 เมษายน 2555 แพ้คะแนน อับเนร์ มาเรส ที่สหรัฐ
ชิงแชมป์โลก IBF รุ่นแบนตั้มเวท​เมื่อ 15 กันยายน​ 2555 แพ้อาร์ทีดี เลโอ ซานตา กรุซ ยก 5 ที่สหรัฐ
เพลงชาติสาธารณรัฐโคลอมเบีย

| คำแปล: เพลงชาติสาธารณรัฐโคลอมเบีย |
| --- | --- |

ชื่ออื่น: "โอ, กลอเรีย อินมาร์เซสิเบฺล"  (¡Oh, gloria inmarcesible!)
เนื้อร้อง: ราฟาเอล นูเญส, ค.ศ. 1887
ทำนอง: โอเรสเต ซินดิซี, ค.ศ. 1887
รับไปใช้: 28 ตุลาคม ค.ศ. 1920 (โดยพฤตินัย) ค.ศ. 1995 (โดยนิตินัย)

ตัวอย่างเสียง
เพลงชาติสาธารณรัฐโคลอมเบีย (บรรเลง)ไฟล์ ช่วยเหลือ
 
เพลงชาติสาธารณรัฐโคลอมเบีย (สเปน: Himno Nacional de la República de Colombia) หรือที่รู้จักกันจากวรรคแรกขอเพลงว่า "โอ, กลอเรีย อินมาร์เซสิเบฺล" (¡Oh, gloria inmarcesible!) ประพันธ์ขึ้นเมื่อ ค.ศ. 1887 คำร้องโดย ราฟาเอล นูเญส ทำนองโดย โอเรสเต ซินดิซี (Oreste Sindici) เพลงดังกล่าวนี้ได้รับการรับรองให้เป็นเพลงชาติโคลอมเบียอย่างเป็นทางการตามกฎหมายเมื่อวันที่  28 ตุลาคม ค.ศ. 1920
ประวัติ > ภูมิหลัง

ในปี ค.ศ. 1819 ได้ถูกตีความดนตรีประกอบการเต้นรำ ซึ่งสื่อถึง 'ชัยชนะ' และ "อิสรภาพ" เพื่อเฉลิมฉลองชัยชนะของกองกำลังผู้รักชาติที่สมรภูมิโบยากา หลังจากการล่มสลายตัวของสหภาพมหาโคลัมเบีย โดย สาธารณรัฐนิวกรานาดา สืบสิทธิ์ในฐานะรัฐเอกราช โดยหลายเพลงที่ถูกเขียนขึ้นเพื่อเป็นเกียรติแก่ ซีมอง โบลีวาร์ "บิดาแห่งการปลดปล่อยลาตินอเมริกา" และ เป็นส่วนหนึ่งของเพลงชาติที่มีประวัติความเป็นมาเก่าแก่ที่สุด เมื่อวันที่ 20 กรกฎาคม ค.ศ. 1836 เมื่อนักดนตรีชาวสเปน ฟรานซิส วิลลาลบลา ได้เข้ามาในโคลัมเบีย พร้อมกับคณะละครกลุ่มดังกล่าว ต่อมาได้มีการเรียบเรียงทำนองเพลงปลุกใจสำหรับนิวกรานาดา โดยได้รับอิทธิพลจากเพลง "มาร์ชาเรอัล" เพลงสรรเสริญพระบารมีของสเปน. ต่อมาทำนองเพลงดังกล่าวได้รับความนิยม และ ถือเป็นเพลงปลุกใจเพลงแรกของประเทศ บทร้องดังกล่าวมีเนื้อร้องดังต่อไปนี้ :
| ภาษาสเปน | คำแปล |
| --- | --- |
Gloria eterna a la Nueva Granada,  Que, formando una nueva nación,  Hoy levanta ya el templo sagrado  De las leyes, la paz y la unión.: เกียรติภูมิที่สูงส่งแห่งนิวกรานาดา,  ถือกำเนิดจากการสร้างชาติ,  อยู่ยืนยงบนแผ่นดินอันศักดิ์สิทธิ์,  นิติธรรม สันติภาพ และ เอกภาพ.
ประวัติ > Composition

บทกวี "เพลงปลุกใจของผู้รักชาติ" ประพันธ์โดย ราฟาเอล นูเญส ค.ศ. 1850:
| Himno patriótico (ภาษาสเปน) | เพลงปลุกใจของผู้รักชาติ (อิมโนแพตทรอติกา) |
| --- | --- |
Del once de noviembre  Mañana brilla el sol  Salud al gran suceso  De nuestra redención.    Cayeron las cadenas de  La libertad sublime  Derrama en todo el orbe  Su bendecida luz.    La humanidad entera  Que esclavizada gime  Comprende las doctrinas  Del que murió en la cruz.    ¡Independencia! grita  El pueblo americano  Aniéganse en su sangre  Los hijos de Colón;    Pero este gran principio:  «El pueblo es soberano»  Resuena más vibrante  Que el eco del cañón.: From 11 November  Tomorrow the sun shines  Hail to the great event  Of our redemption.    The chains fell, of  Sublime liberty  It spills all over the world  Its blessed light.    The whole of humanity  That moans enslaved  Understands the doctrines  Of He who died on the cross.    Independence! shouts  The American people  Are bathed in their blood  The children of Columbus;    But this great principle:  "The people are sovereign"  Resonates more vibrant  Than the echo of the cannon.
ประวัติ > เนื้อร้องบรรเลงบทนำ

เหตการณ์กรณีพิพาทชายแดนโคลอมเบีย-เปรู (1932-1934), ทหารในสมรภูมิที่ทำการสู้รบ ช่วงระหว่างนั้นได้เพิ่มเนื้อร้องบรรเลงบทนำ หลังจากที่ได้ทดลองบรรเลงกับแตรฟันแฟร์. โฆเซ อันโตนิโอ อามายา นักประวัติศาสตร์ได้บันทึกว่า ในช่วงทศวรรษที่ 1930 โรงเรียนในระดับประถมศึกษา ได้มีการนำเนื้อร้องบรรเลงบทนำไปใช้ในการสอนจนถึง ช่วงทศวรรษที่ 1960 ปัจจุบันไม่มีการขับร้องท่อนเนื้อร้องบรรเลงบทนำ ยกเว้นงานรัฐพิธี หรือ พิธีการทางทหาร ในบางโอกาสที่ยังมีการขับร้องท่อนเนื้อร้องบรรเลงบทนำ.  มีบทนำเนื้อร้องดังนี้:
| ภาษาสเปน | คำแปล |
| --- | --- |
Hoy que la madre patria se halla herida,  hoy que debemos todos combatir, combatir,  vamos a dar por ella nuestra vida,  que morir por la patria no es morir, es vivir.: Now that the motherland finds herself wounded,  Now that we must all fight, fight,  We are going to give our life for her,  Since to die for the fatherland is not to die, it is to live.
ซึ่งเนื้อร้องในวรรคสุดท้ายมีความคล้ายคลึงกับเพลงชาติคิวบา, ในท่อนที่ว่า "¡Qué morir por la patría es vivir!"
การใช้

โดยกฎหมาย, สถานีวิทยุและโทรทัศน์ทุกช่องของโคลอมเบีย ต้องบรรเลงเพลงชาติ 2 เวลา ช่วงเช้า 6 นาฬิกา (6:00 AM) และ ช่วงเย็น 18 นาฬิกา (6:00 PM) โดยบรรเลงดังนี้: ดนตรีนำ - บทประสานเสียง, เนื้อร้องบทที่ 1* และ ดนตรีนำ-บทประสานเสียง ซึ่งการบรรเลงดังกล่าว ใช้กันในพิธีที่เป็นทางการของรัฐบาล และทางสาธารณะ
ทั้งนี้ เนื้อร้องในแต่ละบท จะร้องคั่นระหว่างบทประสานเสียง, ซึ่งเนื้อร้องทั้งหมดนั้นมี 11 บท ในบางโอกาส อาจนำเนื้อร้องของบทอื่น ๆ มาใช้ขับร้องแทนบทที่ 1 ก็ได้
สำหรับการแข่งขันกีฬาในระดับนานาชาติ มีการบรรเลงเพลงชาติหลายรูปแบบทั้งฉบับสังเขป และ ฉบับปกติ จะบรรเลงดังนี้:
ฉบับสังเขป ดนตรีนำ (เนื้อร้องบรรเลงบทนำ) - บทประสานเสียง
ฉบับกึ่งทางการ ดนตรีนำ - บทประสานเสียง - เนื้อร้องบทที่ 1 (เนื้อร้องบทอื่นๆ ร้องเพียงบทเดียว) หรือ ในบางโอกาสอาจมีการบรรเลงเพลงชาติฉบับราชการด้วยก็ได้
ในงานพิธีการของทหารปืนใหญ่โคลอมเบีย ได้มีการใช้เนื้อร้อง บทที่ 11 ร้องแทนบทที่ 1[ต้องการอ้างอิง]
แหล่งข้อมูลอื่น

ไฟล์เพลงชาติ และ เพลงประจำกองทัพโคลอมเบีย เก็บถาวร 2013-05-10 ที่ เวย์แบ็กแมชชีน
แม่แบบ:สัญลักษณ์ของประเทศโคลอมเบีย
| ด ค กเพลงชาติของประเทศในทวีปอเมริกาใต้ |
| --- | --- |
กายอานา โคลอมเบีย ชิลี ซูรินาม บราซิล โบลิเวีย ปารากวัย เปรู เฟรนซ์เกียนา เวเนซุเอลา อาร์เจนตินา อุรกวัย เอกวาดอร์
↑  Occasionally written que formando una sola nación ("which, forming a single nation,").
↑  Sometimes written Demos por ella nuestra vida ("Let us give our life for her").
เอลปูเอร์โตเดซานตามาริอา

| เอลปูเอร์โตเดซานตามาริอา |
| --- | --- |
Municipality

   ธง ตราอาร์ม
สมญา: La ciudad de los 100 palacios (The city of the 100 palaces)
คำขวัญ: Puerto de Menesteo
เอลปูเอร์โตเดซานตามาริอาสถานที่ตั้งในแคว้นอันดาลูซิอา
พิกัด: 36°36′N 6°13′W﻿ / ﻿36.600°N 6.217°W﻿ / 36.600; -6.217
ประเทศ:  สเปน
Autonomous Community:  แคว้นอันดาลูซิอา
จังหวัด: กาดิซ
Comarca: Bay of Cádiz
การปกครอง
 • ประเภท: Ayuntamiento
 • Mayor: Enrique Moresco (PP)
พื้นที่
 • ทั้งหมด: 159.34 ตร.กม. (61.52 ตร.ไมล์)
ความสูง: 0 เมตร (0 ฟุต)
ประชากร (2009)INE
 • ทั้งหมด: 87,696 คน
 • ความหนาแน่น: 550 คน/ตร.กม. (1,400 คน/ตร.ไมล์)
เดมะนิม: Portuenses
เขตเวลา: CET (GMT +1)
 • ฤดูร้อน  (เวลาออมแสง): CEST (GMT +2)
Post code: 11500
รหัสพื้นที่: +34956
เว็บไซต์: เว็บไซต์ทางการ
เอลปูเอร์โตเดซานตามาริอา (สเปน: El Puerto de Santa María "The Port of Saint Mary") หรือชื่อท้องถิ่นเรียกสั้น ๆ ว่า เอลปูเอร์โต เป็นเทศบาลที่ตั้งอยู่ริมฝั่งแม่น้ำกัวดาเลเต ในจังหวัดกาดิซ แคว้นอันดาลูซิอา ประเทศสเปน จากข้อมูลประชากรในปี ค.ศ. 2009 เมืองมีประชากร 88,000 คน โดยมีประชากรราว 50,000 คน อาศัยอยู่บริเวณใจกลางเมือง
เมืองตั้งอยู่ทางตะวันตกของเมืองกาดิซ ตรงข้ามอ่าวกาดิซ เป็นที่รู้จักเรื่องมีท่าเรือที่โคลัมบัสล่องเรือในที่แห่งนี้ในการเดินทางไปอเมริกาครั้งที่ 2
เซกุนดาดิบิซิออน ฤดูกาล 2015–16

| --- | --- |
ฤดูกาล: 2015–16
เลื่อนชั้น: อาลาเบส
ตกชั้น: ยาโกสเตรา อัลบาเซเต อัตเลติกเดบิลบาโอ เบ
จำนวนการแข่งขันทั้งหมด: 429
จำนวนประตูทั้งหมด: 960 (2.24 ต่อนัด)
ผู้ยิงประตูสูงสุด: โฟลริน อันโดเน เซร์คีโอ เลโอน (20 ประตู)
ทีมเหย้าชนะสูงสุด: อัลกอร์กอน 6–1 ยาโกสเตรา (24 ตุลาคม 2015)
ทีมเยือนชนะสูงสุด: อัตเลติกเดบิลบาโอ เบ 0–4 ฌิมนัสติก (20 มีนาคม 2016)
ประตูสูงสุด: นูมันเซีย 6–3 เตเนรีเฟ (23 สิงหาคม 2015)
ผู้เข้าชมมากที่สุด: 23,765 คน ซาราโกซา 0–1 ฌิมนัสติก (22 พฤษภาคม 2016)
ผู้เข้าชมน้อยที่สุด: 705 คน ยาโกสเตรา 0–0 มีรันเดส (20 ธันวาคม 2015)
ผู้เข้าชมโดยเฉลี่ย: 7,339 คน
← 2014–15 2016–17 →
การแข่งขันฟุตบอลเซกุนดาดิบิซิออน ฤดูกาล 2015–16 (สเปน: Segunda División de España 2015/16) เป็นฤดูกาลที่ 85 ของเซกุนดาดิบิซิออน นับตั้งแต่ก่อตั้งการแข่งขันขึ้นมาในปี พ.ศ. 2473
ทีม > การเลื่อนชั้นและการตกชั้น

ในการแข่งขันนี้จะแข่งขันในระบบลีก มีทั้งหมด 22 ทีม ซึ่งประกอบไปด้วย 15 ทีมจากเซกุนดาดิบิซิออน ฤดูกาล 2014–15, 3 ทีมที่ตกชั้นจากลาลิกา ฤดูกาล 2014–15 และอีก 4 ทีมที่ขึ้นมาจากเซกุนดาดิบิซิออน เบ ฤดูกาล 2014–15
หมายเหตุ : สโมสรฟุตบอลเอลเชถูกปรับให้ตกชั้นจากลาลิกาในฤดูกาลที่ผ่านมาเนื่องจากไม่สามารถปฏิบัติตามข้อกำหนดทางการเงินที่สันนิบาตฟุตบอลอาชีพแห่งชาติกำหนดไว้ได้
ทีม > ที่ตั้งและสนามแข่งขัน

| สโมสร | เมือง | สนาม | ความจุ (คน) |
| --- | --- | --- | --- |
| กอร์โดบา | กอร์โดบา | เอลอาร์กังเคล | 21,822 |
| ซาราโกซา | ซาราโกซา | ลาโรมาเรดา | 34,596 |
| ฌิมนัสติก | ตาร์ราโกนา | นอว์อัสตาดี | 14,591 |
| ฌิโรนา | ฌิโรนา | มุนติลิบี | 9,286 |
| เตเนรีเฟ | ซานตากรุซเดเตเนรีเฟ | เอลีโอโดโร โรดรีเกซ โลเปซ | 23,000 |
| นูมันเซีย | โซเรีย | โลสปาคารีโตส | 9,025 |
| บายาโดลิด | บายาโดลิด | โคเซ ซอร์รียา | 26,512 |
| ปอนเฟร์ราดีนา | ปอนเฟร์ราดา | เอลโตราลิน | 8,800 |
| มายอร์กา | ปัลมาเดมายอร์กา | อิเบโรสตาร์ | 23,142 |
| มีรันเดส | มีรันดาเดเอโบร | อันดูบา | 6,000 |
| ยาโกสเตรา | ยาโกสเตรา | ปาลาโมสก็อสตาบราบา (ปาลาโมส) | 5,824 |
| ลูโก | ลูโก | อันโช การ์โร | 7,840 |
| เลกาเนส | เลกาเนส | บูตาร์เก | 8,138 |
| อัลกอร์กอน | อัลกอร์กอน | ซานโตโดมิงโก | 6,000 |
| อัลบาเซเต | อัลบาเซเต | การ์โลส เบลมอนเต | 17,300 |
| อัลเมริอา | อัลเมริอา | คูเอโกสเมดีเตร์รานีโอส | 21,350 |
| อาลาเบส | บีโตเรีย-กัสเตย์ซ | เมนดีซอร์โรซา | 19,840 |
| อูเอสกา | อูเอสกา | เอลอัลโกรัซ | 5,500 |
| เอลเช | เอลเช | มาร์ตีเนซ บาเลโร | 36,017 |
| อัตเลติกเดบิลบาโอ เบ | บิลบาโอ | ซานมาเมส | 53,289 |
| โอซาซูนา | ปัมโปลนา | เอลซาดาร์ | 19,800 |
| โอเบียโด | โอเบียโด | การ์โลส ตาร์เตียเร | 30,500 |